פומה פרדואידס

פומה פרדואידס (שם מדעי: Puma pardoides) הוא מין נכחד של חתול גדול. חתול זה ידוע בשם העממי פנתר אוון, אף שאינו שייך לסוג פנתר אלא לסוג פומה לצד פומת ההרים המודרנית. החתול התגלה בחפירות באנגליה וצרפת ונקרא בשמו ב-1846 בידי החוקר האנגלי ריצ'רד אוון, ממנו קיבל את שמו העממי. תחילה החתול הוגדר כמין דומה לנמר מהסוג פנתר (Panthera) ובהמשך הועבר לסוג Viretailurus. בהמשך הגולגולת נבדקה והתקשרה לגולגולות של פומות והוא הועבר לסוג פומה.

פומה פרהיסטורית זו חיה במשך הפליסטוקן של אירופה לפני 2,100,000 עד 800,000 שנים מהיום. פומה זו היא היחידה בסוגה שהתקיימה בעולם הישן, כאשר הפומה המודרנית והמין פומה פומואידס (Puma pumoides) חיו ביבשת אמריקה לצד מינים דומים כמו ברדלס אמריקני. ייתכן שקרוביה עברו את גשר היבשה של ברינגיה לעולם החדש.

הפומה הגיעה לגודל של 60 עד 100 קילוגרם והיא צדה מיני פרסתנים בינוניים כמו איילים, חזירי בר או סוסיים שחיו באזור. הניבים הגדולים בקדמת לסתה עזרו לה להרוג את הטרף ביעילות בדומה לפומה המודרנית.

קישורים חיצוניים

בעלי חיים שתוארו ב-1860
טקסונים שתוארו בידי ריצ'רד אוון
חתוליים פרהיסטוריים
יונקים שחיו בפליסטוקן באירופה
מגה-פאונה של הפליסטוקן באירואסיה
מאובני טקסונים שתוארו ב-1846